PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2005/ZK/3/1/067	Bratislava 30. mája 2005	

	Protimonopolný úrad Slovenskej republiky, odbor koncentrácii, v správnom konaní začatom na základe žiadosti o udelenie výnimky podľa § 10 ods. 16 zákona   č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, podnikateľov KOBRA, spol. s.r.o. so sídlom 984 01 Opatová 538, IČO: 31 639 674, Slovenská autobusová doprava Lučenec, akciová spoločnosť so sídlom Mikušovská cesta 5, 984 01 Lučenec, IČO: 36 054 259 a Fondom národného majetku Slovenskej republiky, so sídlom Drieňová 27, 821 01 Bratislava, IČO: 17 333 768

rozhodol

na základe § 32 ods. 2 písm. c) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že správne konanie vo veci udelenia výnimky zo zákazu podľa § 10 ods. 14 zákona                    č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov podnikateľom KOBRA, spol. s.r.o. so sídlom 984 01 Opatová 538, IČO: 31 639 674, Slovenská autobusová doprava Lučenec, akciová spoločnosť so sídlom Mikušovská cesta 5, 984 01 Lučenec, IČO: 36 054 259 a Fondu národného majetku Slovenskej republiky, so sídlom Drieňová 27,              821 01 Bratislava, IČO: 17 333 768 zastavuje, pretože dôvod na konanie nebol daný.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo listom spoločnosti KOBRA, spol. s.r.o. so sídlom 984 01 Opatová 538, IČO: 31 639 674 (ďalej len „Kobra“), zaevidovaným úradom pod č. 2494/2005 zo dňa 29.04.2005, doručené oznámenie koncentrácie podľa § 10 ods. 9 zákona                 č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon č. 136/2001 Z.z. v znení neskorších predpisov“) spočívajúcej v získaní priamej spoločnej kontroly spoločnosťou Kobra a Fondom národného majetku Slovenskej republiky, Drieňová 27, 821 01 Bratislava,            IČO: 17 333 768 (ďalej len „FNM SR“) nad spoločnosťou Slovenská autobusová doprava Lučenec, akciová spoločnosť so sídlom Mikušovská cesta 5, 984 01 Lučenec, IČO: 36 054 259 (ďalej len „SAD Lučenec“) na základe Zmluvy o kúpe akcií č. 2251/2005 zo dňa 28.04.2005 uzatvorenou medzi FNM SR a SAD Lučenec (ďalej len „Zmluva“). 

	Súčasťou predmetného oznámenia koncentrácie bola aj žiadosť spoločností Kobra, SAD Lučenec a FNM SR podľa § 10 ods. 16 zákona č. 136/2001 Z.z. v znení neskorších predpisov o udelenie výnimky zo zákazu podľa § 10 ods. 14 zákona        č. 136/2001 Z.z. v znení neskorších predpisov vykonávať práva a povinnosti vyplývajúce zo vzniku koncentrácie.

	Doručením predmetnej žiadosti o udelenie výnimky podľa § 10 ods. 16 zákona č. 136/2001 Z.z. v znení neskorších predpisov sa dňa 29.04.2005 podľa § 25 ods. 1 zákona č. 136/2001 Z.z. v znení neskorších predpisov v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci udelenia alebo neudelenia výnimky zo zákazu vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej.

	Úrad vyššie uvedenú skutočnosť oznámil listom č. 2591/PMÚ SR/2005 zo dňa 05.05.2005 FNM SR, listom č. 2592/PMÚ SR/2005 zo dňa 05.05.2005 spoločnosti Kobra a listom č. 2593/PMÚ SR/2005 zo dňa 05.05.2005 spoločnosti SAD Lučenec. Horeuvedenými listami účastníkom predmetného správneho konania úrad taktiež oznámil, že neplynie lehota na vydanie rozhodnutia vo veci udelenia alebo neudelenia výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov, nakoľko oznámenie predmetnej koncentrácie nie je úplné.

	Účastníkmi predmetného správneho konania vo veci udelenia alebo neudelenia výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov sú podľa § 25 ods. 3 zákona č. 136/2001 Z.z. v znení neskorších predpisov FNM SR, Kobra  a SAD Lučenec.

	Podľa § 2 ods. 1 písm. a) zákona č. 136/2001 Z.z. v znení neskorších predpisov sa tento zákon vzťahuje na podnikateľov. Podľa § 3 ods. 2 zákona            č. 136/2001 Z.z. v znení neskorších predpisov podnikateľom na účely tohto zákona je podnikateľ podľa osobitného predpisu (§ 2 obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

FNM SR je podľa § 27 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov právnická osoba zriadená osobitným zákonom, zapísaná do obchodného registra Okresného súdu Bratislava I, oddiel: Po, vložka číslo: 30/B, ktorá vykonáva činnosť podľa tohto zákona vo verejnom záujme.
Z vyššie uvedeného vyplýva, že FNM je podnikateľom podľa § 2 Obchodného zákonníka, a je teda podnikateľom aj podľa § 3 ods. 2 zákona č. 136/2001 Z.z. v znení neskorších predpisov. 
Na základe plnej moci zo dňa 11.11.2002 FNM SR, zastúpený Ing. Petrom Huňorom, podpredsedom výkonného výboru a Ing. Karolom Dudásom, členom výkonného výboru, splnomocnil JUDr. Slavomíra Jurča, zamestnanca FNM SR, aby zastupoval FNM SR vo všetkých úkonoch týkajúcich sa konania na úrade vo veci udelenia výnimky zo zákazu podľa § 10 ods. 14 zákona č. 136/2001 Z.z. v znení neskorších predpisov.

Spoločnosť SAD Lučenec bola založená rozhodnutím zakladateľa FNM SR dňa 05.11.2001 a do Obchodného registra Okresného súdu Banská Bystrica bola zapísaná dňa 09.05.2002 v oddieli: Sa, vložka číslo: 699/S. Predmetom podnikania spoločnosti SAD Lučenec podľa výpisu z Obchodného registra je najmä: verejná nepravidelná cestná osobná doprava, cestná nákladná doprava, prenájom motorových vozidiel, strojov a prístrojov, verejná cestná doprava pravidelná a iné.
Z vyššie uvedeného vyplýva, že SAD Lučenec je podnikateľom podľa § 2 Obchodného zákonníka, a teda je podnikateľom aj podľa § 3 ods. 2 zákona              č. 136/2001 Z.z. v znení neskorších predpisov.
	Na základe splnomocnenia zo dňa 05.05.2005 bol podnikateľom SAD Lučenec splnomocnený Ján Božík, konateľ spoločnosti Kobra, aby zastupoval podnikateľa SAD Lučenec v plnom rozsahu vo všetkých úkonoch a konaniach vedených pred úradom.	

Spoločnosť Kobra bola založená spoločenskou zmluvou zo dňa 26.10.1995 a do Obchodného registra Okresného súdu Banská Bystrica bola zapísaná dňa 16.11.1995 v oddieli: Sro, vložka číslo: 3108/S. Predmetom podnikania spoločnosti Kobra podľa výpisu z Obchodného registra je najmä: veľkoobchodná činnosť v rozsahu živností voľných, maloobchodná činnosť v rozsahu živností voľných, sprostredkovanie obchodu, reklamná a propagačná činnosť a cestná nákladná doprava.
Z vyššie uvedeného vyplýva, že Kobra je podnikateľom podľa § 2 Obchodného zákonníka, a teda je podnikateľom aj podľa § 3 ods. 2 zákona              č. 136/2001 Z.z. v znení neskorších predpisov.

	Podľa § 32 ods. 1 správneho poriadku je úrad povinný zistiť presne a úplne skutočný stav veci a za tým účelom si obstarať potrebné podklady pre rozhodnutie. Nie je pri tom viazaný len návrhmi účastníkov správneho konania, ale pri rozhodovaní vychádza aj zo skutočností úradu všeobecne známych z jeho úradnej činnosti.

	Úrad v správnom konaní vo veci oznámenia predmetnej koncentrácie podľa    § 10 ods. 9 zákona č. 136/2001 Z.z. v znení neskorších predpisov vydal dňa 24.05.2005 rozhodnutie č. 2005/ZK/3/1/065, ktoré nadobudlo právoplatnosť dňa 26.05.2005 (ďalej len „Rozhodnutie“). Správne konanie vo veci oznámenia koncentrácie bolo vyššie uvedeným Rozhodnutím zastavené, nakoľko neboli splnené podmienky uvedené v § 10 ods. 1 zákona č. 136/2001 Z.z. v znení neskorších predpisov, t.j. že sa nejedná o koncentráciu, ktorá podlieha kontrole úradu. Na základe tejto skutočnosti sú účastníci konania oprávnení vykonávať všetky práva a povinnosti vyplývajúce zo vzniku koncentrácie.

	Na základe uvedených skutočností úrad rozhodol tak, ako je uvedené výroku tohto rozhodnutia.

Poučenie:

	Podľa § 34 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu, odboru koncentrácií, Drieňová 24,        826 03 Bratislava, v lehote 15 dní odo dňa jeho doručenia. Podľa § 61 ods. 1 zákona            č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

								Ing. Dušan Valo
							riaditeľ odboru koncentrácií 

	

Rozhodnutie sa doručuje:

JUDr. Slavomír Jurč
Fond národného majetku
Slovenskej republiky
Drieňová 27
821 01 Bratislava

KOBRA, spol. s.r.o.
Ján Božík, konateľ
984 01 Opatová 538